Rozsudok Všeobecného súdu (štvrtá komora) z 8. marca 2023 – Ramazani Shadary/Rada
(vec T‑93/22)(1)
„Spoločná zahraničná a bezpečnostná politika – Reštriktívne opatrenia prijaté vzhľadom na situáciu v Konžskej demokratickej republike – Zmrazenie finančných prostriedkov – Obmedzenie týkajúce sa možnosti vstupu na územie členských štátov – Ponechanie mena žalobcu na zoznamoch dotknutých osôb – Dôkaz o dôvodnosti zápisu a ponechania na zoznamoch – Zmena skutkových a právnych okolností, ktoré viedli k prijatiu reštriktívnych opatrení“
1.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté voči Konžskej demokratickej republike – Rozsah preskúmania – Dôkaz o dôvodnosti opatrenia – Povinnosť príslušného orgánu Únie preukázať v prípade námietky dôvodnosť odôvodnenia prijatého voči dotknutým osobám alebo subjektom
[Charta základných práv Európskej únie, článok 47; rozhodnutie Rady 2010/788/SZBP, zmenené rozhodnutím (SZBP) 2021/2181, príloha II; nariadenie Rady č. 1183/2005 a nariadenie Rady 2021/2177, príloha]
(pozri body 46 – 50)
2.      Spoločná zahraničná a bezpečnostná politika – Reštriktívne opatrenia prijaté voči Konžskej demokratickej republike – Pôsobnosť – Osoby, ktoré sa podieľajú na plánovaní, riadení alebo páchaní činov, ktoré predstavujú závažné porušovanie alebo zneužívanie ľudských práv – Pojem – Osoby, ktoré spáchali tieto činy v minulosti bez ohľadu na neexistenciu dôkazov preukazujúcich spáchanie takýchto činov alebo podieľanie sa na nich – Podmienky – Nesprávne posúdenie
[Rozhodnutie Rady 2010/788/SZBP, zmenené rozhodnutím Rady (SZBP) 2016/2231 a rozhodnutím Rady (SZBP) 2021/2181, článok 3 ods. 2 písm. b) a príloha II; nariadenie Rady č. 1183/2005, článok 2b ods. 1 písm. b) a nariadenie Rady 2021/2177, príloha]
(pozri body 51, 52, 66 – 76)
Výrok
1.
Rozhodnutie Rady (SZBP) 2021/2181 z 9. decembra 2021, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike, a vykonávacie nariadenie Rady (EÚ) 2021/2177 z 9. decembra 2021, ktorým sa vykonáva článok 9 nariadenia (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike sa v rozsahu, v akom sa tieto akty týkajú pána Emmanuel Ramazani Shadaryho, zrušujú.
2.
Rada Európskej únie je povinná nahradiť trovy konania.
1 Ú. v. EÚ C 148, 4.4.2022.